Tapeta
<s>Tapeta (od srednjovjekovnog latinskog: tapeta = zidna obloga, od vulgarnog latinskog: tapetum  = tepih) je dekorativni papir za pokrivanje zidova.</s>

<s>Tapete se proizvode u rolama, a prodaju na metre, oslikavaju se kojekakvim bojama i bezbrojnim motivima, ali najčešće šablonskim radi lakšeg postavljanja.</s>

<s>Historija</s>

<s>Prve tapete počele su se praviti krajem 15. vijeka, ubrzo nakon uvođenja papira u Evropu.</s><s>Često se govori da su Kinezi]] izumili tapete, ali za to nema dokaza, jer se u Aziji uopće nisu koristile prije nastanka u Evropi.</s><s>Od samog početka tapete su se koristile zbog jeftinoće kao zamjena za tapiseriju, tepihe, kožne i drvene obloge kojima su se dotad najčešće pokrivali zidovi zbog dekoracije ali i termoizolacije.</s>

<s>Najstarije tapete u Engleskoj i Francuskoj bile su oslikane ručno ili pomoću šablone.</s><s>Tokom 17. vijeka razvijene su nove tehnike za proizvodnju; - odštampanje drvorezom i flokiranje (nanošenje usitnjenih pamučnih, vunenih vlakana na papir (baršunasti efekt).</s><s>Najstariji postojeći primjer tako proizvedene tapete dolazi iz Worcestera i proizveden je oko 1680.</s>

<s>Krajem 17. vijeka počele su uvoziti u Evropu ručno oslikane flokirane tapete iz Kine, koje su bile vrlo tražene i skupocjene.</s><s>Njihove evropske kopije nisu bile toliko cijenjene.</s>

<s>Tokom 18. vijeka razvile su se brojne metode za manufakturnu proizvodnju tapeta, - Christophe-Philippe Oberkampf je 1785. izumio prvu mašinu za štampanje tapeta, a ubrzo nakon toga - Louis Robert je osmislio proces proizvodnje beskonačnih rola.</s>

<s>Francuska je početkom 19. vijeka bila lider u dizajnu i produkciji tapeta, a isticali su se Jean-Baptiste Réveillon koloritom i Joseph Dufour dekorativnim panoramama.</s><s>U to vrijeme francuski proizvođači tapeta nisu više koristili kao motiv samo pejzaž, već su počeli simulirali raznorazne 
arhitektonske elemente, kao štukature, stupove i kapitele, što je zahtjevalo pažnju i vještinu kod ljepljenja.</s>

<s>Engleska je svoj zenit u dizajnu i proizvodnji dosegla sredinom 19. vijeka.</s><s>Prve mašinski odštampane tapete proizvedene su 1840. u Lancashiru, s druge strane William Morris i njegov pokret Arts and Crafts revolucionirali su dizajn tapeta.</s>

<s>Narednih 100 godina, malo se toga bitnog desilo u proizvodnji tapeta, ali se 1950-ih i 60-ih dogodilo toliko toga u dizajnu i produkciji tapeta da je to premašivalo sve što se dotad dogodilo.</s><s>Novi procesi omogućili su štampanje fotografija što je dizajnerima omogućilo da daju oduška 
svojoj mašti, uz to je poboljšana njihova trajnost i olakšano održavanje od kad se plastificiraju.</s>

<s>Nakon pojave tintnih printera velikih formata krajem 20. vijeka, mogućnosti su se beskonačno proširile, ali se istovremeno desilo to da su tapete izašle iz mode u dizajnu enterijera.</s>

<s>Izvori</s>

<s>Vanjske veze</s>

<s>Wallpaper (na portalu Encyclopædia Britannica Online)</s>

<s>Dizajn
Štamparstvo
Kuća</s>

